Nyeste Skilderie af Kiøbenhavn, 1829-08-29
Udenlandske Efterretninger. Et af de høistvigtige Etablissementer i Hovedstaden er Hr. Urban Jürgensen's for den høiere Uhrmagerkunst, som har til Hensigt at frembringe Maskiner til den, for Astronomen, Geographen, og Navigatøren saa nødvendige, nøjagtige Tidsmaaling. J de Aar, i hvilke der i dette Etablissement har været arbeidet paa de Frembringelser, der henhøre til den høiere Uhrmagerkunst, ere 43 Nummere udførte, foruden de øvrige Arbeider, der udførtes ved Siden af disse. Flere, som ere under Hænder, ere ogsaa næsten fuldendte, og andre ere begyndte. For den Sagkyndige, der kjender Vanskeligheden ved disse Arbeider, og som veed hvor megen Tid Udførelsen af det Hele kræver, naar det skal have en høi Grad af Fuldkommenhed, og for den som veed, hvor megen Tid der medgaaer til Længde=Uhrenes Regulering, især med Hensyn til Jochronismens og Compensationens Tilvejebringelse, vil det Antal af over 40 Stykker. i et ikke langt Tidsrum, vist ingenlunde synes lidet. For dem derimod, som ikke kjende til Besværlighederne ved disse Arbeider, men som bedst kunne dømme ved Sammenligninger, anføres, at Ferdinand Berthoud, uagtet al den Hjelp, der gives i det store Paris, og uagtet den store aarlige Understøttelse, som han nød af Regjeringen, ikke har frembragt mere end 70 Længde-Uhre i en Række af næsten 35 Aar. Louis Berthoud har vel leveret et større Antal af disse Uhre, da i et Tidsrum af 27 Aar henimod 150 Længde og astronomiske Uhre ere komne ud fra hans Værksted, men den betydelige aarlige Gage af 10000 Franker som han nød af Bonaparte, foruden den hose Priis, der blev givet for Chronometre, satte ham istand til at kunne uindskrænket anvende al sin Tid paa disse kostbare Kunstprodukter, til hvis Udførelse Paris desuden yder al muelig Lettelse ved den betydelige Mængde duelige Haandarbeidere, som gives der. Jblandt bemeldte Jürgensenske 43 Nummere ere sex astronomiske Penduluhre, paa hvilke ere anvendte den største Flid, og som ere udførte med den Nøiatighed, som bør finde Sted ved saadanne Arbeider. Det Udvortes er uden Ornamenter, men har den Simpelhed, som passer sig bedst til Stykker, hvor Regulariteten og Nytten er Hovedsagen. Det ene af disse Uhre er nu i Christiania, og tilhører Universitetet der; det andet tilhører Kjøbenhavns Universitet; det tredie er i Altona i Hr. Professor Etatsraad Schumachers saa beundringsværdige Samling af Instrumenter, og det fjerde tilhører den keiserlige østerrigske General v. Fallon, Chef for den østerrigske Grademaaling, som af vor Konge er skienket det. De to andre staae til eget Brug i Hr. Jürgensens Establissement. Blandt Chronometrene bemærkes især to, som efter kongelig befaling ere forfærdigede, og som ere udførte efter en ny og eiendommelig Construction, og ei allene med en høi Grad af Nøiagtighed, men ogsaa med megen Luxus i det indvendige Arbeide. Det ene har Kongen skienket til Verdens Omseileren Baron Krugenstern i Rusland, det andet til General Mugde i England. Af de andre Jürgensenske Chronometre have flere været paa en Deel Sørejser baade i de varmere og i de koldere Climater, og deres Gang har været saaledes som den kunde ønskes. En Deel af disse Arbeider ere afsatte til den russiske keiserlige Marine, fem Stykker til den kongelige danske Marine, og nogle til Skibs capitainer. Et tilhører Hr. Greve A. W. Moltke til Bregentved, som, ved at udlaane det, har understøttet videnskabelige Foretagender, hvortil saadant et Jnstrument var nødvendigt, og saaledes ere flere i Brug. Man har de meest hæderlige Vidnesbyrd om disse Instrumenters Fortreffelighed og Gang.